ai4bharat/Pralekha huggingface dataset:
زراعت اور کاشتکاروں کی فلاح و بہبود کی وزارت
مرکزی حکومت نے پکے چھلے ہوئے ناریل کی بڑھی ہوئی کم از کم امدادی قیمتوں کا اعلان کیا
2020 کے سیزن کے لئے ایم ایس پی میں 5فیصد سے زائد کے اضافے سے لاکھوں کاشتکاروں کو فائدہ حاصل ہوگا
مرکزی حکومت نے ملک بھر میں ہر طرح کی پیداوار کرنے والے کاشتکاروں کے مفادات کو سرفہرست رکھا ہے:کاشتکاروں کی فلاح و بہبود کے مرکزی وزیر
جناب نریندر سنگھ تومر
نئی دہلی، 22جون، 2020،مرکزی حکومت نے کلی طور سے پکے ہوئے چھلے ناریل یا کھوپرے کے لئے 2020 کے سیزن کے دوران کم از کم امدادی قیمت ، فی کوئنٹل 2700روپے قرار دی ہے۔ اس طریقے سے 2019 کے سیزن کے دوران مقررہ 2571 روپے کے مقابلے میں کم از کم امدادی قیمتوں میں 5.02فیصد کا اضافہ رونما ہو اہے۔
کاشتکاروں کی فلاح وبہبود،دیہی ترقیات اور پنچایتی راج کے وزیر جناب نریندر سنگھ تو مر نے کہا ہے کہ مودی حکومت نے ملک بھر میں ہر سطح پر تمام طرح کی پیداوار کے سلسلے میں کاشتکاروں و متعلقہ طبقات کے مفادات کو اولین ترجیح دی ہے۔ پوری طرح سے پکے ہوئے چھلے ناریل کی کم از کم امدادی قیمت کے اعلان کی وجہ سے تازہ ناریل کی خریداری آسان بنے گی۔ اس کے ساتھ ہی ساتھ لاکھوں چھوٹے ناریل کاشتکاروں کو اضافہ شدہ ایم ایس پی کا فائدہ بھی حاصل ہوگا۔
جناب تومر نے کہا کہ چھوٹے ناریل کسانوں کی فصل ہونے کے ناتے کاشتکاروں کی سطح پر اسے جمع کرنے اور کھوپرے کی شکل دینے کا انتظام کرنامعمول سے ہٹ کر ہونے والا کام ہے اور یہ عام بات نہیں ہے۔ اگرچہ پوری طرح سے پکے ہوئے کھوپرے کی کم از کم امدادی قیمت 2020 کی فصل کے سیزن کے لئے فی کوئنٹل 9960روپے مقرر کی گئی ہے۔ پھربھی چھلے ہوئے ناریل کے لئے افزوں کم از کم امدادی قیمت کے اعلان سے چھوٹے کاشتکاروں کو فوری طور پر نقدی کا حصول ممکن ہو جاتا ہے، جس سے انہیں یہ فائدہ ہوتا ہے کہ وہ ناریل کو اپنے پاس جمع کرنے کے لئے مجبور نہیں ہوتے۔ ساتھ ہی ساتھ انہیں اس بات کا بھی فائدہ پہنچتا ہے کہ ناریل کو کھوپرا بنانے کی سہولتوں کے فقدان کا نقصان بھی انہیں نہیں اٹھانا پڑتا ہے۔ کووڈ-19 وبائی مرض کے بحران کے دور میں کم از کم امدادی قیمت میں اضافہ وہ فیصلہ ہے، جو کاشتکاروں کو راحت بہم پہنچائے گا۔ یہ وہی کاشتکار ہیں، جو اس وبائی مرض اور اس کی وجہ سے سپلائی چین میں پیدا ہونے والے رخنے سے پہلے ہی کافی متاثر ہیں۔
۔۔۔۔۔۔۔۔۔۔۔
م ن۔ک ا۔
U- 3445
(Visitor Counter : 177
شمال مشرقی ریاستوں کی ترقی کی وزارت
شمال مشرقی خطے میں پروجیکٹوں کا جائزہ
نئی دہلی، 04 فروری 2021: مرکزی وزیر مملکت  شمال مشرقی خطے کی ترقی ، وزیر اعظم کے دفتر میں وزیر مملکت، پرسنل، عوامی شکایات، پنشن، ایٹمی توانائی اور خلاء،ڈاکٹر جتیندر سنگھ نے آج راجیہ سبھا میں ایک تحریری جواب میں بتایا کہ نیتی آیوگ نے 17 موضوعاتی علاقوں کے لئے 17 ذیلی گروپ تشکیل دیے ہیں جن میں سول سوسائٹی تنظیموں کے اراکین، مرکزی وزارتوں/محکموں اور اقوام متحدہ کی ایجنسیوں سے وابستہ شعبوں کے اراکین ذیلی گروپوں کے اراکین کے طور پر شامل ہیں۔ ان ذیلی گروپوں کا مقصد 17 شعبوں پر کام کرنا اور ٹھوس عملی منصوبے وضع کرنا ہے۔ وزارت خزانہ کی ہدایات کے مطابق، 14 ویں مالیاتی کمیشن کی مدت سے آگے وزارتوں/محکموں کی ان اسکیموں کو جاری رکھنے کےلئے ایک آزادانہ اندازہ کاری درکار ہوگی۔ شمال مشرقی کونسل کے ذریعہ نافذ کی گئیں اسکیموں کی اندازہ کاری کا عمل مکمل ہو چکا ہے۔ شمال مشرقی خطے کی وزارت کے ذریعہ نافذ کی گئیں اسکیموں کی اندازہ کاری کا کام تفویض کیا جا چکا ہے۔
 کے لئے اضافی قرض؛ ڈیولپرس اور گھر خریدنے والوں کے لئے انکم ٹیکس راحت؛قومی سرمایہ کاری اور بنیادی ڈھانچہ فنڈ کے قرض پلیٹ فارم میں مساوی سرمایہ حصص وغیرہ جیسی پہل قدمیاں شامل ہیں۔
کووِڈ۔19 صورتحال کا باقاعدہ طور پر جائزہ لیا گیا اور شمال مشرقی خطے کی ترقی کی وزارت کے ذریعہ تعاون پر مبنی کاروائی کی گئی۔ شمال مشرقی خطے کے عوام کی پریشانیوں کو کم کرنے کے لئے، شمال مشرقی خطے کی ترقی کی وزارت/ شمال مشرقی کونسل نے 8 ریاستوں میں کووِڈ۔19 وبائی مرض سے نمٹنے کے لئے 25.00 کروڑ روپئے کے بقدر کے غیر بندھے سرمائے کو منظوری دی۔ کووِڈ۔19 کی وجہ سے اپنے آبائی وطن واپس لوٹنے والے مہاجر مزدوروں کے لئے روزگار کے مواقع پیدا کرنے کی غرض سے شمال مشرقی خطے کی ریاستوں کے لئے 25.00 کروڑ روپئے کے بقدر کے پروجیکٹوں کو بھی منظوردی دی گئی ہے۔ صحتی شعبے میں، کووِڈ۔19 سے نبردآزمائی کے سلسلے میں صحتی بنیادی ڈھانچے کو مضبوط بنانے کے لئے اروناچل پردیش، آسام، میگھالیہ، میزورم اور ناگالینڈ جیسی ریاستوں میں شمال مشرقی خصوصی بنیادی ڈھانچہ ترقیاتی اسکیم  کے تحت 193.32 کروڑ روپئے کے بقدر کے پانچ پروجیکٹوں کو منظوری دی جا چکی ہے۔
طبی سپلائی ، جانچ سے متعلق بنیادی ڈھانچہ تیار کرنے ، وغیرہ جیسے مسائل کے حل کے لئے شمال مشرقی خطے کی ترقی کی وزارت نے مرکزی وزارتوں/ محکموں کے ساتھ اشتراک پیدا کیا ہے۔
________
ش ح ۔اب ن
U-1183
(Visitor Counter : 105
وزیراعظم کا دفتر
وزیر اعظم نے کُل گروسوامی راج رشی منی کے انتقال پر تعزیت کا اظہار کیا
وزیر اعظم جناب نریندر مودی نے لکولِش روایت کے کُل گرو سوامی راج شری منی کے انتقال پر گہرے غم کا اظہار کیا ہے۔
وزیر اعظم نے گذشتہ برسوں میں یوگا میں ان کی شاندار شراکت کو سراہا ۔ انہوں نے مرحوم کی روح کے ایصال ثواب کے لئے دعا کی اور سوگوار لواحقین سے تعزیت کا اظہار کیا۔
وزیر اعظم نے ٹوئیٹ کیا:
"લકુલીશ પરંપરાના કુલગુરુ સ્વામિ રાજર્ષિ મુનિના બ્રહ્મલીન થયાના સમાચાર દુ:ખદ છે. તેઓએ વર્ષો સુધી યોગના સંવર્ધન અને વિકાસનું કાર્ય કર્યું. સદ્ગતના આત્માની શાંતિ માટે અંતરમનથી પ્રાર્થના તથા શોકગ્રસ્ત અનુયાયીઓને સાંત્વના ॥"
وزارت خزانہ
سوویرین گولڈ بانڈ اسکیم 2020-21  – جاری قیمت
نئی دہلی۔ 29 جنوری حکومت ہند کے نوٹیفیکیشن نمبر 4  – بی  / 2020 مورخہ 09 اکتوبر ، 2020 کے مطابق ، سوویرین گولڈ بانڈ 21-2020  یکم فروری 20121 سے 5 فروری ، 2021 تک کھولے جائیں گے ، جن کے نپٹارے کی تاریخ 09فروری 2021ہے۔ خریداری کی مدت کے دوران بانڈ کے اجراء کی قیمت 4،912 فی گرام ہوگی – جیسا کہ آر بی آئی نے 29 جنوری 2021 کو اپنے پریس ریلیز میں بھی شائع کیاہے۔
حکومت ہند نے ریزرو بینک آف انڈیا کے ساتھ مشاورت کرکے فیصلہ کیا ہے کہ وہ ان سرمایہ کاروں کو جو آن لائن درخواست دیتے ہیں ان کے لیے اجراء کی قیمت میں 50  فی گرام رعایت کی اجازت ہے۔ اس سلسلے میں ادائیگی ڈیجیٹل موڈ میں ہی ہوگی۔ ایسے سرمایہ کاروں کے لئے گولڈ بانڈ کے اجرا کی قیمت `4،862 روپے  فی گرام سونا ہوگی۔
۔۔۔۔۔۔۔۔۔۔۔۔۔۔۔۔۔۔۔۔۔
(م ن ۔ رض (

U-969
(Visitor Counter : 60
صحت اور خاندانی بہبود کی وزارت
ڈاکٹر منسکھ مانڈویہ نے نیشنل اکیڈمی آف میڈیکل سائنسز کی 62ویں یوم تاسیس کی تقریب سے خطاب کیا
اس قوم کے پاس کبھی بھی افرادی قوت یا ذہنی قوت کی کمی نہیں تھی، ہمیں صرف خود اعتمادی کی ضرورت ہے
’’وقت کی ضرورت یہ ہے کہ ہم آیوروید، یوگا جیسے دیسی طریقۂ علاج کے نظام کو جدید طبی طریقوں کے ساتھ مربوط کریں‘‘
صحت اور خاندانی بہبود کے مرکزی وزیر ڈاکٹر منسکھ مانڈویہ نے آج یہاں نیشنل اکیڈمی آف میڈیکل سائنسز  کے 62 ویں یوم تاسیس کی تقریب سے خطاب کیا۔ ڈاکٹر راجیو کمار، نائب چیئرمین، نیتی آیوگ، ڈاکٹر ایس کے سرین، صدر، این اے ایم ایس ، ڈاکٹر آر دیال، نائب صدر، این اے ایم ایس اور ڈاکٹر ایس سی گوپال، سابق صدر،این اے ایم ایس بھی اس موقع پر موجود تھے۔
این اے ایم ای ایس کو اس کے 62 ویں یوم تاسیس پر مبارکباد دیتے ہوئے، ڈاکٹر منسکھ مانڈویہ نے اس تقریب میں ملک بھر کے20 سے زیادہ ممتاز اداروں کی شرکت پر ستائش کا اظہار کیا۔
بھارت کی فلاح و بہبود کے لیے اکیڈمی کی مثبت شراکت کے لیے اس کی تعریف کرتے ہوئے، ڈاکٹر مانڈویہ نے اس بات پر زور دیا کہ ’’اس قوم کے پاس کبھی بھی افرادی قوت یا دماغی طاقت کی کمی نہیں تھی، ہمیں صرف خود اعتمادی کی ضرورت ہے۔‘‘انہوں نے سامعین کی اس بات کے لئے حوصلہ افزائی کی کہ وہ اپنی مقامی تحقیق کو آگے بڑھانے کے لیے اپنے اندرخود اعتمادی پیدا کریں۔ انہوں نے کہا کہ ’’وقت کی ضرورت یہ ہے کہ ہم آیوروید، یوگا جیسے دیسی طریقۂ علاج کے نظام کو جدید طبی طریقوں کے ساتھ مربوط کریں‘‘۔انہوں نے کہا کہ تحقیق اور اختراع پر اورزیادہ زور دیا جانا چاہیے۔
بھارت کی صحت کی دیکھ بھال کی سہولیات میں پیشرفت پر بات کرتے ہوئے جو حال ہی میں کووڈ عالمی وبا کے دوران دیکھی گئی تھی، وزیرموصوف نے کہا کہ’’ہم نے نہ صرکووڈ-19 ویکسین تیار کی ہے بلکہ اسے بہت کم وقت میں تیار اور برآمد بھی کیا ہے۔ بھارت کی کووڈکے بندوبست سے متعلق حکمت عملی کے بارے میں مایوس کن اندازے لگائے گئے تھے لیکن ہم نہ صرف اس وبائی مرض سے اچھی طرح سے نمٹ سکے بلکہ ہم نے عالمی سطح پر اپنے بہترین طریقوں کا اشتراک بھی کیا۔
ڈاکٹرمانڈویہ نے اکیڈمی اور محققین کی اس بات کے لئے حوصلہ افزائی کی کہ وہ تحقیق اور اختراع میں نجی شعبے کے ساتھ تعاون کریں۔ انہوں نے بھارت میں صحت کا شعبہ بہتر بنانے کے لیے سامعین کی طرف سے کسی بھی تجویز کا خیر مقدم کیا۔
صحت کے مرکزی وزیر نے ’’جرنی آف این اے ایم ایس ‘‘کتاب کا اجراء کیا اور مجمع میں موجود ماہرین تعلیم اور انجمنوں کے صدور کو مبارکباد دی۔
صدر جمہوریہ کا سکریٹریٹ
تعلیمی ادارے محض آموزش کے مقامات ہی نہیں ہیں بلکہ یہ وہ مقامات ہیں جہاں ہم میں سے ہر ایک کی اندرونی صلاحیت اور کبھی کبھی پوشیدہ صلاحیتوں کو نکھارا جاتا ہے: صدر کووند
صدر جمہوریہ ہند نے انڈین انسٹی ٹیوٹ آف مینجمنٹ، ناگپور کے مستقل کیمپس کا افتتاح کیا
صدر جمہوریہ ہند جناب رام ناتھ کووند نے کہا کہ تعلیمی ادارے محض آموزش کے مقامات ہی نہیں ہیں بلکہ یہ وہ مقامات ہیں جہاں ہم میں سے ہر ایک کی اندرونی صلاحیت اور کبھی کبھی پوشیدہ صلاحیتوں کو نکھارا جاتا ہے۔ وہ آج  دہیگاؤں موضع، میہا، ناگپور میں انڈین انسٹی ٹیوٹ آف مینجمنٹ، ناگپور کے مستقل کیمپس کے افتتاح کے موقع پر خطاب کر رہے تھے۔ صدر جمہوریہ نے کہا کہ تعلیمی نصاب ہمیں اپنے اندر مقصد، عزم کا جائزہ لینے اور اپنے خوابوں کو پورا کرنے کا موقع فراہم کراتا ہے۔
صدر جمہوریہ نے کہا کہ ہم ایک ایسے دور میں رہ رہے ہیں جہاں اختراع اور صنعت کاری کی تعریف اور حوصلہ افزائی کی جاتی ہے۔ اختراع اور صنعت کاری دونوں میں نہ صرف ٹیکنالوجی کے ذریعے ہماری زندگی کو آسان بنانے کی صلاحیت ہے بلکہ یہ بہت سے لوگوں کو روزگار کے مواقع بھی فراہم کرا سکتی ہیں۔ انہوں نے اس بات پر اعتماف کا اظہار کیا کہ آئی آئی ایم، ناگپور کا ایکو سسٹم طلباء میں روزگار تلاش کرنے کے بجائے روزگار پیدا کرنے والی ذہنیت کو فروغ دے گا۔
صدر نے اس بات پر خوشی کا اظہار کیا کہ آئی آئی ایم، ناگپور نے اپنے سینٹر فار انٹرپرینیورشپ کے ذریعے آئی آئی ایم ناگپور فاؤنڈیشن فار انٹرپرینیورشپ ڈیولپمنٹ  قائم کیا ہے۔ انہوں نے کہا کہ بہت زیادہ فخر کی بات یہ ہے کہ انفیڈ نے خاتون صنعت کاروں کو خواتین کے اسٹارٹ اپ پروگرام سے گریجویشن کرنے کے قابل بنایا ہے اور ان میں سے چھ نے اپنے کاروبار کا آغاز بھی کیا ہے۔ اس طرح کے پروگرام خواتین کو بااختیار بنانے کے لیے ایک موثر پلیٹ فارم فراہم کراتے ہیں۔
صدر جمہوریہ نے کہا کہ ہماری روایات نے خصوصی طور پر علم کے میدان میں ہمیشہ شیئر کرنے پر زور دیا ہے۔ اس لیے ہمارا فرض ہے کہ ہم نے جو کچھ حاصل کیا ہے اس علم میں دوسروں کو شریک کریں ۔ انہوں نے یہ امید ظاہر کی کہ جس طرح آئی آئی ایم احمد آباد نے آئی آئی ایم، ناگپور کو، جوکہ ہمارے ملک کا صف اول کا پروفیشنل اسکول ہے، سرپرستی فراہم کرائی ہے، اسی طرح وہ ٹیکنیکل منیجمنٹ اور ہیومینٹیز میں اسی طرح کے ادارے قائم کرنے کے لیے سرپرستی فراہم کرائیں گے۔ انہوں نے کہا کہ علم باٹنے سے علم میں بہت اضافہ ہوتا ہے۔ انہوں نے آئی آئی ایم، ناگپور کو پونے، حیدرآباد اور سنگاپور میں سیٹلائٹ کیمپس قائم کرنے کی پہل کرنے پر مبارکباد دی۔
صدر کی تقریر دیکھنے کے لیے یہاں کلک کریں:
۔۔۔۔۔۔۔۔۔۔۔
ش ح۔ا گ ۔ن ا۔

U-5134
(Visitor Counter : 104
وزارت دفاع
زیرالتوا مقدمات کو جلد از جلد نمٹایا جائے اور اس میں عدالتی عمل کو اپنایا جائے: وزیر دفاع راج ناتھ سنگھ نے مسلح فوجوں کے ٹرائیبونل سے کہا
حکومت سبھی کو مناسب خرچ پر انصاف فراہم کرنے کی مکمل پابند ہے
اے ایف ٹی نے 30 جون 2023 تک مجموعی طور پر 97500 مقدمات میں سے 76 فیصد کو نمٹایا
وزیر دفاع جناب راج ناتھ سنگھ نے آرمڈ فورسز ٹریبونل  کو زیر التواء مقدمات کو تیزی سے حل کرنے کی تاکید کی ہے اور اس بات کو یقینی بنانے کو کہا کہ عدالتی عمل کی بغیر کسی خلاف ورزی کے پوری سنجیدگی سے پیروی کی جائے۔ وہ 04 اگست 2023 کو نئی دلی میں اے ایف ٹی کے قیام کے دن کی تقریبات سے خطاب کررہے تھے۔ وزیردفاع نے زور دے کر کہا کہ چونکہ پورے ملک کی مختلف عدالتوں میں بے شمار مقدمات زیرالتوا ہیں، لہذا اس بوجھ کو کم کرنے کے لیے خصوصی ٹرائیبونلس قائم کئے گئے ہیں۔ انہوں نے زور دے کر کہا کہ چونکہ انصاف کے نظام میں مقدمات کی اتنی بڑی تعداد ایک چیلنج ہے، جیسا کہ لوگوں کو انصاف وقت پر نہیں فراہم کیا جارہا ہے اور عدالتی نظام پر پوری توجہ نہیں دی جارہی ہے۔ لہذا یہ بات اور بھی زیادہ خطرناک ہے۔
جناب راج ناتھ سنگھ نے کہا کہ کہا جاتا ہے کہ انصاف میں تاخیر انصاف فراہم کرنے سے انکار ہے۔ اگر انصاف ملنے میں تاخیر ہو تو عدالتی نظام میں کمی آجاتی ہے۔ تیز رفتاری کام کرنے والی عدالتیں اور ٹرائیبونلس وقتا فوقتا قائم کیے جاتے ہیں تاکہ انصاف جلد سے جلد فراہم کیا جاسکے، لیکن اس سلسلے میں احتیاط برتنا ضروری ہے ورنہ انصاف میں جلد بازی انصاف کو دفن کردینے کے مترادف ہے۔ ضرورت اس بات کی ہے کہ مقدمات کو نمٹانے اور عوام کو انصاف فراہم کرنے کے لیے وقت اور طریقہ کار دونوں کے درمیان توازن قائم کیا جائے۔ شعور ایک اور امر ہے جو ایک بڑا رول ادا کرتا ہے۔ انصاف کے بغیر کسی سماج میں عمدگی پیدا نہیں ہوسکتی۔ یہ ہمارا فرض ہے کہ ہم کسی صحیح شخص کو صحیح وقت پر انصاف فراہم کریں۔
اے ایف ٹی کی کارکردگی میں ایک متوازن طریقہ کار اپنانے کی مزید ضرورت پر زور دیتے ہوئے جناب راج ناتھ سنگھ نے کہا کہ مقدمات کو سبھی متعلقہ فریقوں کی ضرورتوں، مفادات، وسائل اور حدود کو ذہن میں رکھ کر حل کیا جانا چاہیے۔ انہوں نے اس کی وضاحت جمہوری نظام کا ذکر کرتے ہوئے کی، جس میں عوام کے نمائندے ایک توازن قائم کرتے ہوئے سماج کے مختلف طبقوں کی ضرورتیں پوری کرتے ہیں۔ انہوں نے یہ بھی کہا کہ چونکہ ملک امرت کال میں داخل ہوگیا ہے اور اس نے 2047 تک بھارت کو ایک ترقی یافتہ ملک بنانے کا مقصد طے کیا ہوا ہے، لہذا اس بات کو یقینی بنانے کی ضرورت ہے کہ کم خرچ انصاف سماج کے تمام لوگوں کو مہیا کیا جائے۔ حکومت اس مقصد کو پورا کرنے کی پابند ہے۔
اے ایف ٹی کا قیام مسلح فوجوں کے ٹرائیبونل سے متعلق قانون 2007 کے تحت کیا گیا تھا۔ اس کا افتتاح 8 اگست 2009کو بھارت کے صدر جمہوریہ نے کیا تھا۔ اس کا قیام ریٹائرڈ فوجیوں، ان کے کنبوں اور جنگ میں شہید ہوجانے والے فوجیوں کی بیواؤں کو تیز رفتاری کے ساتھ بلاخرچ انصاف فراہم کرنے کے مقصد سے کیا گیا تھا۔
اے ایف ٹی کے قانونی جریدے کی پہلی جلد کا اجرا وزیر دفاع کے ہاتھوں قرار پایا۔ اس موقع پر بھارتی بحریہ کے سربراہ ایڈمرل آر ہری کمار، بری فوج کے سربراہ جنرل منوج پانڈے اور اے ایف ٹی کے چیئرمین جسٹس راجندر مینن بھی موجود تھے۔
وزیراعظم کا دفتر
وزیر اعظم نے ڈاکٹر شیاما پرساد مکھرجی کو ان کے یوم پیدائش پر خراج عقیدت پیش کیا
وزیر اعظم جناب نریندر مودی نے ڈاکٹر شیاما پرساد مکھرجی کو ان کے یوم پیدائش پر خراج عقیدت پیش کیا ہے۔
وزیر اعظم نے ٹویٹ کیا؛
’’عظیم قوم پرست مفکر، ماہر تعلیم اور بھارتیہ جن سنگھ کے بانی ڈاکٹر شیاما پرساد مکھرجی کو ان کے یوم پیدائش پر خراج عقیدت۔ انہوں نے اپنی زندگی ایک مضبوط ہندوستان کی تعمیر کے لیے وقف کر دی۔ ان کے نظریات اور اصول ملک کی ہر نسل کو متاثر کرتے رہیں گے‘‘۔
بندرگاہوں، جہاز رانی اور آبی راستوں کی وزارت
کابینہ نے عوامی – نجی شراکت داری  موڈ کے تحت بلڈ، آپریٹ اور ٹرانسفر  کی بنیاد پر تونا ٹیکرا، دین دیال بندرگاہ پر کنٹینر ٹرمنل کی ترقی کو منظوری دی
محترم وزیر اعظم جناب نریندر مودی کے زیر صدارت اقتصادی امور سے متعلق کابینہ کمیٹی نے عوامی – نجی شراکت داری  موڈ کے تحت بلڈ، آپریٹ اور ٹرانسفر  کی بنیاد پر تونا -ٹیکرا، دین دیال بندرگاہ پر کنٹینر ٹرمنل کی ترقی کو منظوری دے دی ہے۔
عام صارف سہولتوں کی ترقی کے لیے 4243.64 کروڑ روپئے کے بقدر کی تخمینہ لاگت کنسیشنیئر کے حصہ میں ہوگی اور 296.20 کروڑ روپئے کے بقدر کی عام صارف سہولتوں کی تخمینہ لاگت کنسیشننگ اتھارٹی کے حصہ میں ہوگی۔
اثر:
پروجیکٹ کے شروع ہونے پر، یہ کنٹینر کارگو ٹریفک میں مستقبل کی ترقی کے لیے تعاون فراہم کرے گا۔ 2025 سے 1.88 ملین ٹی ای یو کا خالص فرق دستیاب ہوگا جسے تونا ٹیکرا کے ذریعہ پورا کیا جا سکتا ہے، ٹونا ٹیکرا میں جدید ترین کنٹینر ٹرمنل کی ترقی اسے ایک اسٹریٹجک فائدہ دے گی کیونکہ یہ ایک بند کنٹینر ٹرمنل ہوگا، جو بھارت کے شمالی حصہ کے وسیع اندرونی علاقوں کو خدمات بہم پہنچائے گا۔کاندلا کے کاروباری مضمرات میں اضافہ کے ساتھ ساتھ، یہ پروجیکٹ معیشت کو تقویت بہم پہنچائے گا، نیز روزگار کے مواقع میں بھی اضافہ کرے گا۔
تفصیلات:
- مجوزہ پروجیکٹ کو ایک پرائیویٹ ڈیلوپر / بلڈ آپریٹ اور ٹرانسفر  آپریٹر، جسے اندرونی مسابقتی نیلامی کے عمل کے توسط سے منتخب کیا جائے گا، کے ذریعہ بی او ٹی کی بنیاد پر ترقی دینے کی تجویز پیش کی گئی ہے۔ کنسیشنیئر کنسیشن اگریمنٹ  کے تحت پروجیکٹ کے ڈیزائن، خریداری، نفاذکاری کمیشن، آپریشن، انتظام کاری اور رکھ رکھاؤ کے لیے ذمہ دار ہوگا، جسے نامزد کارگو کو سنبھالنے کے لیے 30 سال کی مدت کے لیے کنسیشنیئر  اور کنسیشن اتھارٹی  کے ذریعہ عمل میں لایا جائے گا۔کنسیشننگ اتھارٹی مشترکہ معاون بنیادی ڈھانچہ یعنی مشترکہ رسائی چینل اور مشترکہ سڑک کے لیے ذمہ دار ہوگی۔
- یہ پروجیکٹ بیک وقت تین بحری جہازوں کو سنبھالنے کے لیے سمندر میں بھرتھنگ ڈھانچے کی تعمیر پر مشتمل ہے جس میں 4243.64 کروڑ روپئے کی لاگت سے متعلقہ سہولتوں کے علاوہ سالانہ 2.19 ملین ٹی ای یو کے بقدر نقل و حمل کی صلاحیت بھی موجود ہے۔
- شروعات میں، یہ پروجیکٹ 6000 ٹی ای یوز کے 14 ایم ڈرافٹ ویسلز کو تعاون فراہم کرے گا اور اسی طرح کامن ایکسیس چینل کو 15.50 ایم پر کنسیشننگ اتھارٹی کے ذریعہ ڈریج کیا جائے گا اور 14ایم ڈرافٹ کے کنٹینر ویسلز کو چوبیسوں گھنٹے نیویگیٹ کیا جائے گا۔رعایتی مدت کے دوران، کنسیشنیئر کو اپنے اپروچ چینل، برتھ پاکٹ اور ٹرننگ سرکل کو گہرا/چوڑا کر کے 18 ایم ڈرافٹ تک کے جہازوں کو سنبھالنے کی آزادی ہوگی۔ایکسیس چینل کے ڈرافٹ میں اضافہ کی تجویز کے وقت کنسیشننگ اتھارٹی اور کنسیشنیر کے درمیان لاگت ساجھا کرنے کے باہمی معاہدے کی بنیاد پر اضافہ کیا جا سکتا ہے۔
پس منظر:
دین دیال بندرگاہ بھارت کی 12 بڑی بندرگاہوں میں سے ایک ہے اور یہ ریاست گجرات میں کچھ کی خلیج میں بھارت کے مغربی ساحل پر واقع ہے۔دین دیال بندرگاہ بنیادی طور پر، زمین سے گھرے علاقوں جیسے جموں و کشمیر، اترپردیش، مدھیہ پردیش اور راجستھان سمیت شمالی بھارت میں خدمات فراہم کرتی ہے۔
کوئلے کی وزارت
جولائی میں کوئلے کا مجموعی پروڈکشن 11.37 فیصد بڑھ کر 60.42 ملین ٹن ہو گیا
چوبیس کوئلہ کانوں 100فیصد سے زیادہ پرودکشن درج کیا
کوئلے کا مجموعی پروڈشن جولائی 2021 کے مقابلے جولائی 2022 کے دوران 54.25 ایم ٹی سے 11.37 فیصد بڑھ کر 60.42 ملین ٹن  ہو گیا ہے۔ وزارت کوئلہ کے عارضی اعدادوشمار کے مطابق، اس سال جولائی کے دوران کول انڈیا لمیٹڈ  سنگارینی کولیریز کمپنی لمیٹڈ  اور کیپٹیو مائنز/دیگر نے 11.12فیصد اور 44.37فیصد کے اضافے کے ساتھ بالتریب 47.33 ایم ٹی اور 9.80 ایم ٹی کوئلے کا پروڈکشن درج کرایا ہے۔ لیکن ایس سی سی ایل نےاس ماہ کے دوران 32.51 فیصد کی منفی ترقی درج کی۔
کوئلے کی ٹاپ 37 کانوں میں سے 24 کانوں کا پروڈکشن اس سال جولائی کے دوران 100 فیصد سے زیادہ رہا ہے۔ مزید سات کانوں کا پروڈکشن 80 اور 100 فیصد کے درمیان رہا ہے۔
اس کے ساتھ ہی، کوئلے کی ترسیل گزشتہ سال کے مقابلے جولائی 2022 کے دوران 62.49 ایم ٹی سے 8.51 فیصد بڑھ کر 67.81 ایم ٹی ہو گئی ہے۔ جولائی 2022 کے دوران، سی آئی ایل اور کیپٹیو مائنز/دیگر نے 8.17فیصد اور 40.78فیصد کی ترقی درج کراتے ہوئے بالترتیب 54.54 اور 9.91 ایم ٹی کی ترسیل کی۔
بجلی کی مانگ میں اضافے کی وجہ سے جولائی 2021 میں 49.92 ایم ٹی کے مقابلے میں اس سال جولائی کے دوران پاور یوٹیلٹیز کی ترسیل 17.09 فیصد بڑھ کر 58.45 ایم ٹی ہو گئی ہے۔ کوئلے پر مبنی بجلی کی پیداوار میں جولائی 2022 میں 4.76 فیصد اضافہ درج کیا گیاہے۔ جولائی 2022 میں بجلی کی مجموعی پیداوار جولائی 2021 کے مقابلے میں 4.29 فیصد زیادہ رہی ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-9030
(Visitor Counter : 64
ریلوے کی وزارت
ریلوے ٹکٹوں کی دلالی کرنے والوں کے خلاف کارروائی کی گئی
مغربی ریلوے کی آر پی ایف ٹیم نے ریلوے ٹکٹوں کے غیر قانونی دھندے میں ملوث دلالوں کے خلاف سخت قدم اٹھائے
6 افراد کو گرفتا کرکے 43 لاکھ روپے کی قیمت کے ریلوے ٹکٹ ضبط کئے گئے
130 کروڑ سے زیادہ آبادی والے ملک کی مانگ کو پورا کرنے کے لیے بھارتی ریلوے کی مسافر ٹرانسپورٹ میں سیٹوں اور برتھ کی بہت زیادہ مانگ ہے۔بھارتی ریلوے کے ذریعہ گنجائش میں اضافے کے باوجود، مانگ کے مطابق فراہمی کے فرق میں پچھلے کچھ برسوں میں اضافہ ہوا ہے۔اس مانگ اوردستیابی کے فرق کی وجہ سے دلالوں کی تعداد میں اضافہ ہوا ہے جو ریزرو سیٹوں کا الگ الگ طریقوں سے استعمال کرتے ہیں اور انہیں ضرورت مندوں کو زیادہ قیمت پر فروخت کرتے ہیں۔ آن لائن کنفرم ریلوے ریزرویشن کے لیے غیر قانونی سافٹ ویئر کے استعمال سے عام آدمی کے لیے کنفرم ٹکٹوں کی دستیابی پر منفی اثرپڑا ہے۔ آر پی ایف دلالی  میں شامل افراد کے خلاف کوڈ نیم "آپریشن اپلبدھ" کے تحت مشن موڈ میں مسلسل کارروائی کارروائی کررہی ہے۔
حال ہی میں ہیومن انٹلیجنس کے توسط سے ڈیجیٹل ان پٹ کے ذریعہ دی گئی جانکاری کی بنیاد پر آر پی ایف کی ٹیم نے 8.5.2022 کو راجکوٹ کے منان واگھیلا  کو پکڑنے میں کامیابی حاصل کی ، جو بڑی تعداد میں ریلوے ٹکٹوں پر قبضہ کرنے کے لئے غیرقانونی سافٹ ویئر یعنی کووڈ-19 کا استعمال کررہا تھا۔ اس کے علاوہ، ایک دیگر شخص کنہیا گری  کو واگھیلا کے ذریعہ فراہم کی گئی معلومات کی بنیاد پر 17.07.2022 کو ممبئی سے گرفتار کیا گیا ہے۔ پوچھ گچھ کے دوران، گری نے دیگر ساتھیوں اور واپی کے ایڈمن/ڈیولپر ابھیشیک شرما کے ناموں کا انکشاف کیا، جنہیں 20.07.2022 کو گرفتار کیا گیا تھا۔ ابھیشیک شرما نے ان تمام غیر قانونی سافٹ ویئرز کے ایڈمن ہونے کی بات قبول کی ہے۔ گرفتار ملزمین افرادکے ذریعہ فراہم کرائی گئی معلومات کی بنیاد پر 3 مزید ملزمین - امن کمار شرما، وریندر گپتا اور ابھیشیک تیواری کو بالترتیب ممبئی، ولساڈ  اور سلطان پور  سے گرفتار کیا گیا۔ آر پی ایف اس معاملے میں ملوث کچھ اور مشتبہ افراد کو تلاش کررہی ہے۔
یہ ملزم افرادآئی آر سی ٹی سی کے جعلی ورچوئل نمبر اور فرضی یوزر آئی ڈی فراہم کرنے کے ساتھ سوشل میڈیا یعنی ٹیلی گرام، واٹس ایپ وغیرہ کا استعمال کرکے ان غیر قانونی سافٹ ویئرز کی تیاری اور فروخت میں شامل تھے۔ ان ملزمان کے پاس جعلی آئی پی ایڈریس بنانے والے سافٹ ویئر تھے، جس کا استعمال گاہکوں پر فی آئی پی پتے کی محدود تعداد میں ٹکٹ حاصل کرنے کے لئے لگائی گئی پابندی کو دور کرنے کے لیے کیا جاتا تھا۔ انہوں نے ڈسپوزایبل موبائل نمبرز اور ڈسپوزایبل ای میلز بھی فروخت کیے ہیں جن کا استعمال آئی آر سی ٹی سی کی فرضی یوجرآئی ڈی بنانے کے لئے او ٹی پی تصدیق کے لیے کیا جاتا ہے۔
اس معاملے میں ملوث سبھی افراد کے خلاف قانونی کارروائی کرنے سے 43,42,750/- مالیت کے 1688 ٹکٹوں کو بھی ضبط کیا گیا ، جن پر سفر شروع نہیں کیا جاسکا تھا۔ ماضی میں ان ملزمان نے 28.14 کروڑ روپے کے ٹکٹ خریدے اورفروخت کئے تھے، جس میں انہیں بھاری کمیشن ملا۔ یہ اس بات کو ظاہر کرتا ہے کہ کس پیمانے پر کالا دھن پیدا کیا جارہا ہے جس سے دیگر غیر قانونی سرگرمیوں کی فنڈنگ ہوسکتی ہے۔
ملزمین کے ذریعہ دی گئی جانکاری کی ایک ٹیم کے توسط سے جانچ کی جارہی ہے تاکہ خامیوں کو دور کیا جا سکے اور اس طرح کی غلط روایت کو روکنے کے لیے اقدامات کیے جا سکیں۔ اس طرح کا آپریشن مستقبل میں بھی جاری رہے گا۔
کوئلے کی وزارت
بجلی کے پلانٹس کے لئے کوئلے کی سپلائی میں اضافہ
نئی دہلی،20؍جولائی،ریلوے ، کوئلہ ، خزانہ اور کارپوریٹ امور کے مرکزی وزیر جناب پیوش گوئل نے آج راجیہ سبھا میں ایک تحریری سوال کے جواب میں ایوان کو بتایا کہ کول انڈیا لمیٹڈ نے اپریل 2018 کے مہینے میں بجلی کے پلانٹس کو 40.07 ملین ٹن کوئلہ روانہ کیا، جو اپریل 2017 میں سپلائی کئے گئے 35.16 ایم ٹی کوئلے سے 14 فیصد زیادہ ہے۔ حرارتی بجلی گھروں میں کوئلے کا اسٹاک، جو 19 اکتوبر 2017 کو 7.3 ملین ٹن تھا ، 30 اپریل 2018 کو بڑھ کر 15.89 ملین ٹن ہو گیا۔
۔۔۔۔۔۔۔۔۔۔۔
U-3737
(Visitor Counter : 45
بھارت کا مسابقتی کمیشن
سی سی آئی نے کوننکلیجکے ڈی ایس ایم این وی  اور فرمینیچ انٹرنینشل ایس اے  کے انضمام کو منظوری دی
بھارتی کے مشابقتی کمیشن  نے مسابقتی ایکٹ، 2002 کی دفعہ 31 کے تحت کوننکلیجکے ڈی ایس ایم این وی  اور فرمینیچ انٹرنینشل ایس اے  کے انضمام کو منظوری دے دی ہے ۔
مجوزہ مجموعہ میں ڈی ایس ایم اور فرمینیچ کو ملا کر ڈی ایس ایم – فرمینیچ بنانا شامل ہے جو ایک کمپنی سوئزر لینڈ کی کمپنی ہوگی اور اس کے حصص ایرونیکسٹ امسٹرڈیم پر درج کرنے کی تجویز ہے۔
ڈی ایس ایم پبلک لمیٹڈ کمپنی ہے جسے نیدرلینڈز کے قوانین کے تحت قائم کیا گیا ہے اور اس کا ہیڈ کوارٹر ہیرلین، نیدرلینڈز میں ہے۔ اس کے حصص یورو نیکسٹ ایمسٹرڈیم اسٹاک ایکسچینج پر درج ہیں۔ ڈی ایس ایم، ڈی ایس ایم گروپ کی ایک پیرنٹ کمپنی ہے، جو تغذیہ ، صحت اور بایو سائنس کے شعبوں میں سرگرم ہے۔
فرمینیچ ایک نجی ملکیت والی کمپنی ہے جس کا صدر دفتر جنیوا، سوئٹزرلینڈ میں ہے۔ یہ کمپنی خوشبوؤں، ذائقوں، خوشبودار کیمیکلز، روزن ریسن اور تارپین کی تیاری اور فراہمی کے لیے کام کرتی ہے ۔
ڈینیوب ایک نئی تشکیل شدہ کمپنی ہے، جو مکمل طور پر ڈی ایس ایم کی ملکیت ہے اور سوئٹزرلینڈ میں رجسٹرڈ ہے۔ ڈینیوب فی الحال کسی تجارتی سرگرمی میں شامل نہیں ہے۔
سی سی آئی کے تفصیلی اقدامات بعد میں آئیں گے۔
۔۔۔۔۔۔۔۔۔۔۔
ش ح۔ و ا۔ ت ح۔
U -3740
(Visitor Counter : 56
امور صارفین، خوراک اور عوامی تقسیم کی وزارت
خوراک اور عوامی تقسیم کامحکمہ یکم اکتوبر کو سوچھتا ہی سیوا مہم کےدوران 811 پروگراموں میں شرکت کرے گا
خوراک اور عوامی تقسیم کا محکمہ  نے یکم اکتوبر 2023کو منعقد کیے جارہے "ایک تاریخ ایک گھنٹہ ایک ساتھ" سوچھتا ہی سیوا مہم کے تحت ایک تاریخ ایک گھنٹہ ایک ساتھ سوچھتا ابھیان میں میں بڑھ چڑھ کر حصہ لینے کا منصوبہ بنایا ہے۔ محکمہ خوراک اور عوامی تقسیم نے اپنےمتعلقہ دفاتر اور پبلک سیکٹر اکائیوں کے ساتھ مل کر ملک بھر میں کل 811پروگراموں کی نشاندہی کی ہے۔ ان پروگراموں میں محکمہ شرکت کرے گا ۔
سکریٹری جناب سنجیو چوپڑا کی قیادت میں محکمہ مہر چند مارکیٹ، لودھی کالونی، نئی دہلی اور ان نون سولجر پارٹ، لودھی کالونی، نئی دہلی میں صفائی مہم چلائے گا۔ اس میگا ایونٹ میں مہر چند مارکیٹ ایسوسی ایشن کے ممبران بھی شامل ہوں گے۔
اسی طرح فوڈ کارپوریشن آف انڈیا اور سینٹرل ویئر ہاؤسنگ کارپوریشن کے ہیڈ کوارٹر کے افسران اور عملہ، محکمہ کےما تحت پی ایس یو بنگالی مارکیٹ اور رہائشی علاقوں اور قریبی اسکول میور وہار، فیز-1، فیز-2، نئی دہلی کے نزدیکی اسکولوں میں مہم چلائیں گے۔
محکمہ کے تحت ویئر ہاؤسنگ ڈیولپمنٹ اتھارٹی نے یکم اکتوبر 2023 کو پارک ایریا سمیت حوض خاص مارکیٹ کی نشاندہی کی ہے، جب کہ نیشنل شوگر انسٹی ٹیوٹ نے مہم کے لیے سول لائنز، کانپور میں پرمت گھاٹ کا انتخاب کیا ہے۔
محکمہ اور اس کے پی ایس یو/انسٹی ٹیوٹ اس میگا ایونٹ کے لیے آر ڈبلیو اے کے اراکین، مقامی مارکیٹ ایسوسی ایشن، مندروں/گھاٹوں وغیرہ کے کارکنان کو شامل کریں گے۔ صفائی مہم کے لیے تقریباً 811 مقامات کی نشاندہی کی گئی ہے۔ اس میں محکمہ کے کل 13000 سے زیادہ افسران اور اہلکار، پی ایس یو اور اداروں کے اس صفائی مہم میں حصہ لینے کی امید ہے۔
اس بات کو یقینی بنانے کے لیے کہ مہم کے تحت تمام سرگرمیاں آسانی سے اختتام پذیرہوں اور پروگرام کامیاب ہو، محکمہ نے پورے ہندوستان میں یکم اکتوبر 2023 کو منعقد ہونے والی مہم اور سرگرمیوں کی تیاری کی نگرانی کے لیے جوائنٹ سکریٹری سطح کے ایک نوڈل افسر کو مقرر کیا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ت ع(
10148
(Visitor Counter : 23